|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Համարը | N 20 | Տեսակը | Հիմնական | | Տիպը | Քաղվածք | Կարգավիճակը | Գործում է | | Սկզբնաղբյուրը | Չի հրապարակվել | Ընդունման վայրը | Երևան | | Ընդունող մարմինը | ՀՀ կառավարություն | Ընդունման ամսաթիվը | 18.05.2017 | | Ստորագրող մարմինը | ՀՀ վարչապետ | Ստորագրման ամսաթիվը | 19.05.2017 | | Վավերացնող մարմինը |  | Վավերացման ամսաթիվը |  | | Ուժի մեջ մտնելու ամսաթիվը | 19.05.2017 | Ուժը կորցնելու ամսաթիվը |  | |
|  |
|  |
|  |
| |  | | --- | | ՀՀ ԿԱՌԱՎԱՐՈՒԹՅԱՆ ՆԻՍՏԻ ԱՐՁԱՆԱԳՐՈՒԹՅՈՒՆԻՑ ՔԱՂՎԱԾՔ ԾԵՐԱՑՄԱՆ ՀԵՏԵՎԱՆՔՆԵՐԻ ՀԱՂԹԱՀԱՐՄԱՆ ԵՎ ՏԱՐԵՑՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՌԱԶՄԱՎԱՐՈՒԹՅԱՆԸ ԵՎ ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ 2017-2021 ԹՎԱԿԱՆՆԵՐԻ ՄԻՋՈՑԱՌՈՒՄՆԵՐԻ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ | |
| |  | | --- | |  | | **Ք Ա Ղ Վ Ա Ծ Ք**    **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՆԻՍՏԻ**    **Ա Ր Ձ Ա Ն Ա Գ Ր ՈՒ Թ Յ ՈՒ Ն Ի Ց**    18 մայիսի 2017 թվականի N 20    **2. ԾԵՐԱՑՄԱՆ ՀԵՏԵՎԱՆՔՆԵՐԻ ՀԱՂԹԱՀԱՐՄԱՆ ԵՎ ՏԱՐԵՑՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՌԱԶՄԱՎԱՐՈՒԹՅԱՆԸ ԵՎ ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ 2017-2021 ԹՎԱԿԱՆՆԵՐԻ ՄԻՋՈՑԱՌՈՒՄՆԵՐԻ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**    1. Հավանություն տալ՝  1) ծերացման հետևանքների հաղթահարման և տարեցների սոցիալական պաշտպանության ռազմավարությանը՝ համաձայն N 1 հավելվածի.  2) ծերացման հետևանքների հաղթահարման և տարեցների սոցիալական պաշտպանության ռազմավարության իրականացման 2017-2021 թվականների միջոցառումների ծրագրին՝ համաձայն N 2 հավելվածի:  2. Համաձայն սույն արձանագրային որոշման N 2 հավելվածի՝ պատասխանատու կատարող հանդիսացող՝ Հայաստանի Հանրապետության հանրապետական գործադիր իշխանության և տարածքային կառավարման մարմինների ղեկավարներին` մինչև յուրաքանչյուր տարվա փետրվարի 15-ը Հայաստանի Հանրապետության աշխատանքի և սոցիալական հարցերի նախարարին ներկայացնել տեղեկատվություն սույն արձանագրային որոշմամբ հավանության արժանացած ռազմավարության իրականացման 2017-2021 թվականների միջոցառումների ծրագրի կատարման ընթացքի վերաբերյալ:  3. Հայաստանի Հանրապետության աշխատանքի և սոցիալական հարցերի նախարարին` ամփոփել սույն որոշման 2-րդ կետով նախատեսված մարմիններից ստացված տեղեկատվությունը և մինչև յուրաքանչյուր տարվա մարտի 15-ը Հայաստանի Հանրապետության կառավարության աշխատակազմ ներկայացնել տեղեկատվություն սույն արձանագրային որոշմամբ հավանության արժանացած ռազմավարության իրականացման 2017-2021 թվականների միջոցառումների ծրագրի կատարման ընթացքի վերաբերյալ:     |  |  | | --- | --- | | **Հայաստանի Հանրապետության վարչապետ** | **Կ. Կարապետյան** | | 2017 թ. մայիսի19  Երևան |  |      |  |  | | --- | --- | |  | **[Հավելված N 1](https://www.arlis.am/Annexes/4/ardz.voroshum-TQ077.1.doc" \t ")** **[ՀՀ կառավարության 2017 թ.](https://www.arlis.am/Annexes/4/ardz.voroshum-TQ077.1.doc" \t ")** **[մայիսի 18-ի նիստի N 20 արձանագրային որոշման](https://www.arlis.am/Annexes/4/ardz.voroshum-TQ077.1.doc" \t ")** | | |

**ՌԱԶՄԱՎԱՐՈՒԹՅՈՒՆ**

**ԾԵՐԱՑՄԱՆ ՀԵՏԵՎԱՆՔՆԵՐԻ ՀԱՂԹԱՀԱՐՄԱՆ ԵՎ ՏԱՐԵՑՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ**

1. **Ներածություն**

1. Բնակչության ծերացման հետևանքների հաղթահարումը, ինչպես նաև տարեցների սոցիալական պաշտպանության խնդիրները պետության սոցիալական քաղաքականության գերակա ուղղություններից են:

2. Եթե երկու տասնամյակ առաջ Հայաստանի Հանրապետությունը որդեգրել էր միայն տարեցների սոցիալական կարիքների, մասնավորապես՝ նյութական ապահովման բավարարմանն ուղղված քաղաքականություն, ապա այժմ ընդունում ենք, որ տարեց բնակչության պահանջմունքների սպեկտրը պետք է դիտարկել ավելի բազմաշերտ և բազմազան՝ պայմանավորված ժամանակակից զարգացած երկրների փորձի վերաբերյալ տեղեկատվության հասանելիության մեծացման, մարդկանց գիտակցական մակարդակի բարձրացման և այլ գործոնների հետ:

3. Աշխարհի հետ համընթաց քայլելու հրամայականը մեզ ստիպում է տարեց­ների սոցիալական պաշտպանության բնագավառում փոխել մարտա­վարությունը՝ մինչ այժմ առաջնահերթ համարվող՝ տարեցների սոցիալական պաշտպա­նու­թյունից ու խնամքից անցում կատարել (պահպանելով, իհարկե, նաև այդ բաղադրիչը) դեպի առողջ և ակտիվ կենսակերպ վարելով ծերացմանն ուղղված գործողությունների իրականացում: Դա հնարավորություն է տալիս, որ մարդիկ հասկանան և օգտագործեն իրենց ֆիզիկական, սոցիալական և մտավոր ներուժը ողջ կյանքի ընթացքում և մասնակցեն հասարակական կյանքին՝ ըստ իրենց նախասիրությունների և հնարավորությունների:

1. **Առկա իրավիճակի վերլուծություն**

4. Ըստ ՀՀ ազգային վիճակագրական ծառայության տվյալների, ծնելիության անկումն ու միգրացիոն հոսքերը հանգեցրել են նրան, որ 2016թ. հունվարի 1-ի դրությամբ աշխատունակ բնակչությունը (16-62 տարեկան) կազմում է ՀՀ մշտական բնակչության ընդհանուր թվաքանակի (2 995,1 մլն) 66.3%-ը, աշխատունակ տարիքից ցածրը (0-15 տարեկան)՝ 20.8%-ը, իսկ 63 տարեկան և բարձր տարիքի մարդկանց թիվը կազմում է մշտական բնակչության ընդհանուր թվի 12.9%-ը (387 659 մարդ): 65 տարին լրացած անձանց թիվը կազմում է 323 100 կամ բնակչության ընդհանուր թվի 10.8%-ը:

5. Բնակչության ընդհանուր թվաքանակում տարեցների թվի ավելացման միտում է նկատվում: Այսպես, 2011 թվականի դրությամբ ՀՀ բնակչության ընդհա­նուր թվաքանակում 63 և բարձր տարիքի անձանց թիվը կազմել է 11,5 % (376 100 մարդ): Տարեցների թվաքանակի աճը բնակչության ընդհանուր թվաքանակում վերջին 5 տարվա ընթացքում կազմել է 1,4 % կամ 11559 մարդ:

6. Այսպիսով, Հայաստանը հայտնվել է ծերացող հասարակությունների վերին շեմին։ ՄԱԿ-ի Բնակչության հիմնադրամի կանխատեսումները վկայում են, որ Հայաստանը շուտով կհատի այդ շեմը, իսկ 2050թ-ին 65-ից բարձր տարիք ունեցողները կկազմեն բնակչության 22-23%-ը:

7. ՀՀ բնակչության սոցիալական պաշտպանության համակարգում, որի բաղադրիչներից է տարեցների սոցիալական պաշտպանությունը, վերջին 3-4 տարվա ընթացքում տեղի են ունեցել կարևորագույն բարեփոխումներ:

8. Պարբերաբար վերանայվել և կատարելագործվել է ոլորտի օրենսդրու­թյունը, կատարվել են ինստիտուցիոնալ փոփոխություններ: Հասարա­կության սոցիալական կյանքում էական նշանակություն ունեցավ ինտեգրված սոցիալական ծառայությունների համակարգի ստեղծումը:

9. Համալիր սոցիալական ծառայությունների տարածքային կենտրոնները, որոնք ինտեգրված սոցիալական ծառայությունների տրամադրման հիմնական սուբյեկտներն են, իրապես կարող են ազդել բնակչությանը տրամադվող ծառայու­թյունների որակի և արդյունավետության վրա: Վերջիններիս շնորհիվ համապա­տասխան մասնագետները կարողանում են արձագանքել բնակչության տարբեր խմբերի, այդ թվում` տարեցների, հիմնախնդիրներին և նպաստել համայնքային մակարդակում տարեցներին անհատական, գնահատված կարիքից բխող, սոցիալական ծառայությունների տրամադրմանը:

10. Որպես կարևորագույն ձեռքբերում, կարելի է դիտարկել նաև սոցիա­լական համագործակցության գաղափարի ներդրումը ու դրա շրջանակում համագործակցության համաձայնագրերի կնքումը` ինչպես ազգային, այնպես էլ տարածքային մակարդակներում:

11. Առավել ուշադրություն է դարձվում տարեցների առողջության պահպան­ման վրա, մասնավորապես` կազմակերպվում է տարեց մարդկանց, պետության կողմից երաշխավորված, անվճար ամբուլատոր-պոլիկլինիկական բժշկական օգ­նու­թյունն ու սպասարկումը (ներառյալ՝ լաբորատոր-գործիքային ախտորոշիչ հետազոտությունների և նեղ մասնագիտական ծառայությունների իրականացումը), համաձայն գործող չափորոշիչների:

12. Տարեցների սոցիալական պաշտպանության ոլորտում որդեգրվել է ծա­ռա­յությունների տրամադրումն` ըստ գնահատված կարիքների, սկզբունքը:

13. Այսօր Հայաստանում գործում է տարեց և/կամ հաշմանդամություն ունեցող (այդ թվում՝ հոգեկան առողջության կամ մտավոր խնդիրներ ունեցող) անձանց շուրջօրյա խնամքի ծառայություն մատուցող 11 հաստատություն (տուն-ինտերնատ, խնամքի կենտրոն, խնամքի տուն), այդ թվում՝ 6 ոչ պետական: Բոլոր հաստատություններում միասին բնակվում է շուրջ 1370 մարդ, իսկ տնային պայմաններում սպասարկվում է շուրջ 4000 մարդ, ցերեկային կենտրոններ են այցելում՝ 2040-ը: Բացի այդ, Երևանի անօթևան մարդկանց ժամանակավոր կացա­րա­նում ապաստանում է միաժամանակ 100 անօթևան, իսկ հանրապետության 4 սոցիալական տներում բնակվում և ծառայություններ է ստանում 60 տարեց անձ:

14. 2016 թվականին ՀՀ մարզերում և Երևան քաղաքում իրականացվեց տա­րեց­ների սոցիալական կարիքների գնահատման և սոցիալական ծառայություններ տրամադրելու նոր մոդելների նկատմամբ նրանց պահանջարկի ուսումնա­սիրու­թյուն, ինչպես նաև միջազգային կազմակերպությունների կողմից իրականացվեց խնամքի ծառայություններ մատուցող կազմակերպությունների մշտադիտարկումը:

1. **Ոլորտում առկա խնդիրները**

15. Չնայած ծերացման հետևանքների հաղթահարման և տարեցների սոցիա­լական պաշտպանության ոլորտում վերջին տարիներին իրականացված բազմաթիվ ծրագրերին, միջոցառումներին, ընդունված իրավական ակտերին, դեռևս ոլորտում առկա են բազում խնդիրներ, որոնց մի մասն, ի դեպ, ի հայտ եկան վերը նշված ուսումնասիրության արդյունքում:

16. Մասնավորապես.

1. տարեցների սոցիալական պաշտպանության ոլորտում գործող սոցիա­լական ծառայությունների տրամադրման ներկա համակարգի կողմից՝ տարեցների սոցիալ-հոգեբանական, իրավական, առողջապահական, բնակարանային ապահո­վության կարիքներն ամբողջ ծավալով բավարարելու անկարողությունը.
2. տարեցներին տրամադրվող սոցիալական ծառայությունների աշխարհա­գրորեն անհամաչափ բաշխվածությունը (դրանք հիմնականում տեղակայված են քաղաքային համայնքներում և սպասարկում են սահմանափակ թվով տարեցների).
3. Հայաստանում տարեցների ակտիվության ցուցանիշների ամբողջական հա­վաքագրման մեխանիզմի բացակայությունը. (ՄԱԿ-ի Եվրոպական տնտեսական հանձնաժողովի վիճակագրական բաժանմունքի կողմից տարածաշրջանի երկրների տարեցների ակտիվության իրավիճակի գնահատման համար առաջարկված թվով 22 հիմնական ցուցանիշներով բնութագրվում են տարեցների զբաղվածության մակարդակը, նրանց մասնակցությունը հասարակական կյանքին, անկախ, առողջ և անվտանգ կյանքը, տարեցների ակտիվ կենսաակերպ վարելու համար հնարավորություններն ու բարենպաստ միջավայրը: Հայաստանի վարչական և հետազոտական տվյալների աղբյուրներով ներկայումս հավաքագրվում է ընդամենը 11 ցուցանիշ: Քանի որ ժամանակակից հասարակություններում տարեցների ակտի­վու­թյան ցուցանիշները համարվում են անհրաժեշտ գործիք տարեց մարդկանց ներուժի չափման համար, ուստի, Հայաստանում բացակայող ցուցանիշների մասով անհրաժեշտ է հնարավորություններ ձևավորել դրանց հաշվարկի և պարբերական գնահատման համար, օգտագործելով այդ ուղղությամբ առկա միջազգային փորձը).
4. խնամքի կարիք ունեցող տարեցներին մատուցվող սոցիալական և առողջապահական ծառայությունների ոչ բավարար որակը և մատչելիությունը.
5. ծերաբուժական և բուժքույրական նեղ մասնագիտացված ծառայու­թյուն­ների բացակայությունը.
6. տարեցների՝ սեփական իրավունքների և գործող ծառայությունների վերա­բերյալ իրազեկվածության ցածր մակարդակը.
7. տարեցների՝ առավել երկար աշխատանքային կյանքի ապահովման բա­վա­րար հիմքերի բացակայությունը.
8. պետական և համայնքային մակարդակներում որոշումների կայացմանը տարեցների մասնակցության ապահովման մեխանիզմների բացակայությունը.
9. տարեցներին պատշաճ ծառայություններ մատուցելու համար պետական ու տեղական ինքնակառավարման մարմինների կողմից ստացվող ֆինանսավոր­ման ոչ բավարար լինելը.
10. պետական և ոչ պետական մարմինների կողմից տարեցներին մա­տուց­վող ծառայությունների տրամադրման գործընթացում միասնական մոտեցում­ների, ընդհանուր նվազագույն չափորոշիչների և կարգավորումների համակարգի ոչ լիարժեք լինելը.
11. պետության կողմից ոչ պետական կազմակերպություններին տարեցների խնամքի և աջակցության ծառայությունների պատվիրակման բավարար ռեսուրս­ների և «մրցակցային» մեխանիզմների բացակայությունը.
12. տարեցներին խնամքի և սոցիալական սպասարկման այլընտրան­քա­յին ծառայությունների վճարովի և համավճարի սկզբունքով տրամադրման մեխա­նիզմների ու իրավական կարգավորումների ոչ բավարար լինելը:

1. **Միջազգային մոտեցումներ**

17. Առողջ ու ակտիվ երկարակեցության գաղափարը աշխարհում ճանաչում ձեռք բերեց 1980-ականների վերջերին: Ըստ ծերաբույժների, այն իր մեջ ներառում է՝

1. ֆիզիկական առողջությունը.
2. ֆինանսական ապահովությունը.
3. արդյունավետությունն ու զբաղվածությունը.
4. անկախությունը.
5. լավատեսությունը.
6. հասարակական կյանքում ներգրավվածությունը։

18. Ծերացման խնդիրների լուծման միջազգային մոտեցման հիմքում ընկած են հետևյալ հիմնական սկզբունքները․

1. մարդու իրավունքներ, այդ թվում՝ տարեցների իրավունքը սոցիալապես ակտիվ լինելու, առողջության հնարավոր ամենաբարձր մակարդակն ունենալու և դրա աստիճանական իրացումը վերահսկելու,
2. կանանց և տղամարդկանց իրավահավասարություն,
3. հավասարություն և խտրականության բացակայություն՝ հատկապես տարի­քային,
4. արդարություն (հավասար հնարավորություններ առողջ ծերացման որոշիչ գործոնների (դետերմինանտների) առումով, անկախ սոցիալական կամ տնտեսա­կան կարգավիճակից, ծննդավայրից, բնակության վայրից կամ այլ որոշիչ գործոն­ներից),
5. սերունդների համերաշխություն (սերունդների միջև սոցիալական համա­խմբվածություն):

19. Զարգացած երկրների փորձը ցույց է տալիս, որ տարեցների բարե­կեցության ոլորտում կատարված ներդրումները՝ տալիս են սոցիալական և տնտե­սական նշանակալի արդյունքներ։ Օրինակ, առողջապահության համակարգում կատարված ներդրումները, որոնք համապատասխանում են տարեցների կարիք­ներին, զարգացնում են նրանց առկա կարողությունները, ինչն էլ իր հերթին թույլ է տալիս նրանց ավելի ակտիվ ներգրավվածություն և առաջխաղացում ունենալ։ Կամ, օրինակ՝ երկարաժամկետ աջակցության ոլորտում արված ներդրումները օգնում են որոշակի կարողություններից զրկված տարեցներին արժանապատիվ կյանք ունենալ և անընդհատ անհատապես զարգանալ, ինչպես նաև օգնում են նրանց ընտանիքներին խուսափել աղքատությունից, հնարավորություն են տալիս կանանց պահպանել իրենց աշխատանքը և նպաստում են սոցիալական համա­խմբվա­ծությանը՝ համայնքում ռիսկերի բաշխման միջոցով։

20. Միջազգային մոտեցման մեջ ոչ պակաս կարևոր օղակ է ծերացման ոլորտում գնահատումների, մշտադիտարկումների և հետազոտությունների կատա­րելագործումը, ինչը ենթադրում է նաև ջանքերի ներդրում փաստացի տվյալների բազայի ստեղծման ուղղությամբ, որը թույլ կտա հասնել ցանկալի արդյունքի և միևնույն ժամանակ կլինի ծախսարդյունավետ:

1. **Ռազմավարության նպատակը**

21. Ստեղծել բարենպաստ և առողջ միջավայր տարեց մարդկանց համար, ապահովելով նրանց արժանապատիվ ծերացման գործընթացը:

22. Սույն ռազմավարությունը մշակելիս հաշվի են առնվել հետևյալ երեք միջազգային քաղաքական փաստաթղթերի հիմնարար դրույթները՝

1. ՄԱԿ-ի <<Ծերության խնդիրների վերաբերյալ Մադրիդի միջազգային գոր­ծողությունների պլանի ռեգիոնալ իրականացման ռազմավարությունը>> (2002թ.).
2. Առողջապահության համաշխարհային կազմակերպության <<Ծերացման և առողջության զեկույցը>> (2015 թ․).
3. Վիեննայի նախարարների հռչակագրի չորս հիմնական նպատակները (2012թ.)

23. Վերը նշված փաստաթղթերը հիմնվում են տարեցների առողջության և ակտիվ ապրելակերպի իրավունքի վրա, ընդգծում են տարեցների ներուժն ու փորձը և նրանց պոտենցիալ ներդրումները՝ անկախ ֆիզիկական և մտավոր խոչընդոտներից:

1. **Ռազմավարության գերակայությունները**

**24.** Սույն ռազմավարության գերակայություններն են.

1. խնամքի և սոցիալական ծառայությունների տրամադրման ներկա համակարգի կատարելագործում և խնամքի այլընտրանքային ծառայությունների տրամարդման համակարգի ներդրում, վճարովի և համավճարի սկզբունքով խնամքի ծառայությունների տրամադրման համար իրավական կարգավորումների ապահովում.
2. տարեցների առողջության և ակտիվ ապրելակերպի ապահովում՝ տարեց հասակում առողջության, անկախության և արժանապատվության պահպանում.
3. պետության կողմից տարեցների խնամքի ծառայությունները ոչ պետական կազմակերպություններին մրցակցային սկզբունքով պատվիրակման համար անհրաժեշտ հիմքերի և մեխանիզմների ստեղծում.
4. տարեց մարդկանց համայնքային կյանքին և որոշումների կայացմանը մասնակցության և սոցիալական ներառման ապահովում.
5. տարեցներին խնամքի ծառայություններ տրամադրող մասնագետների պատ­րաստում և վերապատրաստում.
6. տարեցների համար առավել երկար աշխատանքային կյանքի ապահով­ման բավարար հիմքերի ստեղծում.

1. **Մշտադիտարկում և գնահատում**

25. Ռազմավարության ներդրման ընթացքում առաջնահերթ ուշադրություն կդարձվի մշտադիտարկման և գնահատման իրականացմանն ու դրա արդյունք­ների համակողմանի և լիարժեք վերլուծության վրա: Մշտադիտարկումը պետք ուղղված լինի սույն ռազմավարության իրականացման միջոցառումների արդյունա­վետության գնահատմանը, դրանց իրականացման ընթացքում ծագած խնդիրների հստակեցմանը և հնարավոր լուծումներին:

26. Ռազմավարության և դրա իրականացման միջոցառումների կատարման գնահատումը պետք է հիմնվի մի քանի աղբյուրների վրա, այն է` մոնիթորինգային ցուցանիշների, այլընտրանքային հետազոտությունների, պաշտոնական վիճակա­գրական տվյալների վերլուծության, ստացված հաշվետվությունների (տարեկան և եռամսյակային), կատարված ուսումնասիրությունների և այլն, որոնց դրական արդյունքները և քաղած դասերը կօգտագործվեն տվյալ ռազմավարության շրջանակներում իրականացված ծրագրային միջոցառումների արդյունավետության բարձրացման և հետագա զարգացումների ապահովման համար:

27. 2019 թվականին նախատեսվում է իրականացնել ռազմավարության միջոցառումների կատարման միջանկյալ գնահատում, իսկ 2021 թվականին՝ վերջնական ամփոփիչ գնահատում, ինչի արդյունքում կհրապարակվի համապա­տաս­խան հաշվետվություն։

**VIII. Տարածաշրջանային և միջոլորտային, ինչպես նաև պետություն - հասարակական կազմակերպությունների - տեղական ինքնակառավարման մարմինների համագործակցության ամրապնդում**

28. Ծերացման հիմնախնդիրների լուծման ոլորտում խիստ կարևորվում է համագործակցության շրջանակում ռեսուրսների մեկտեղումը ու համատեղ ծրա­գրերի մշակումն ու իրականացումը պետություն - հասարակական կազմակերպու­թյուն­ներ - տեղական ինքնակառավարման մարմիններ ձևաչափում:

29. Այդ համատեքստում նախատեսվում է ծերացման հարցերին նվիրված գիտաժողովների, սեմինարների, կլոր սեղանների կազմակերպում և իրակա­նացում, ինչպես նաև մասնակցություն միջազգային նմանատիպ միջոցառումներին, ինչը կնպաստի տարածաշրջանային համագործակցության ամրապնդմանն ու տեղեկատվության ու փորձի փոխանակմանը: Նախատես­վում է նաև տարածա­շրջանի երկրների միջև համագործակցության զարգացում, փոխայցելություններ, մասնագետների համար վերապատրաստման դասընթացների կազմակերպում և փորձի փոխանակում, համատեղ սոցիալական ծրագրերի իրականացումև այլն:

Հավելված N 2

ՀՀ կառավարության 2017 թ.

մայիսի 18-ի նիստի N 20

արձանագրային որոշման

**Ծ Ր Ա Գ Ի Ր**

**ԾԵՐԱՑՄԱՆ ՀԵՏԵՎԱՆՔՆԵՐԻ ՀԱՂԹԱՀԱՐՄԱՆ ԵՎ ՏԱՐԵՑՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ 2017-2021 ԹՎԱԿԱՆՆԵՐԻ**

**ՄԻՋՈՑԱՌՈՒՄՆԵՐԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NN  ը/կ | Միջոցառման անվանումը | Ակնկալվող արդյունքները | Արդյունքային ցուցանիշները | Պատասխանատու կատարողը (կատարող ները) | | Կատարման ժամկետը | | | Ֆինանսավորման աղբյուրը | | |
| **1** | **2** | **3** | **4** | **5** | | **6** | | | **7** | | |
|  | *Խնամքի և սոցիալական ծառայությունների տրամադրման գործող համակարգի բարելավում* | | | | | | | | | |  |
| **1.** | Միջգերատեսչական հանձնաժողովի աշխատանքների կազմակերպում | Ռազմավարության իրա­կանացման միջո­ցառումների ծրագրի կատարմանն ուղղված աշխատանքների համակարգում | Կկատարվեն համապա­տասխան փոփոխու­թյուն­ներ և լրացումներ ՀՀ վարչապետի 2013 թվականի հունվարի 17-ի <<Միջգերատեսչական հանձնաժողով ստեղ­ծելու, հանձնաժողովի աշ­խատակարգը և անհա­տական կազմը հաստատելու մասին**>>**  N 20-Ա որոշման մեջ | | ՀՀ աշխատանքի և սոցիալական հարցերի նախարարություն | | Ռազմավարության և դրա իրակա­նացման գոր­ծողությունների ծրագրի` ՀՀ կառա­վարության կողմից հավանության արժանանալուց հետո՝ մեկամսյա ժամկետում | | | Ֆինանսավորում չի պահանջվում | |
| **2.** | Հանրապետությունում տարեցներին մա­տուց­վող նոր, ժամանակակից մոտեցումների վրա հիմնված սոցիալական ծառայությունների համակարգի ներդրմանն ուղղված փորձնական ծրագրերի իրականացում | Տարեցների իրական կարիքների լիարժեք ու բազմակողմանի գնահատման հիման վրա այլընտրանքային ծառայությունների տրամադրման հնարավորությունների ապահովում, մասնավորապես` հետևյալ փորձնական ծրագրերի իրականացում.  1) Սոցիալական օգնականի ծառայության ներդրում  2) <<Տարեցների առողջ ապրելակերպի և ակտիվ ժամանցի ակումբ-ցերեկային կենտրոնի>> ստեղծում  3) Տնային պայման­նե­րում խնամքի տրամադրման ծառայություն՝ ըստ տարեցի գնահատված կարիքների  4) համայնքահեն շուրջօրյա խնամքի տան ստեղծում | 1) Սյունիքի մարզի Կապան, Գորիս, Սիսիան և Մեղրի համայնքներում սոցիալական օգնականի ծառայությունից կօգտվի 24 տարեց  2)Արագածոտնի մարզի Աշտարակ քաղաքում կստեղծվի <<Տարեցների առողջ ապրելակերպի և ակտիվ ժամանցի ակումբ-ցերեկային կենտրոն>>, որի ծառայություններից կօգտվի 20 տարեց  3)Տավուշի մարզի Դիլիջան, Իջևան, Նոյեմբերյան, Բերդ և Վայոց ձորի մարզի Վայք և Եղեգնաձոր համայնքներում տնային պայմաններում շուրջօրյա խնամքի ծառայություն կստանա առնվազն 30 անկողնային հիվանդ տարեց անձ  4)Տավուշի մարզի մեկ ընտրված համայնքում համայնքահեն շուրջօրյա խնամքի տան ստեղծում առնվազն 10 տարեցի համար | | ՀՀ աշխատանքի և սոցիալական հարցերի նախա­րարություն և համպատասխա-նաբար՝ Սյունիքի, Տավուշի, Վայոց Ձորի և Արագա­ծոտնի մարզպե-տարաններ, համայնքապետա­րաններ, հասարակական կազմակերպու-թյուն­ներ (համաձայնությամբ) | | 1)2018թ.  2)2019թ.  3)2019թ.  4)2021թ. | | | ՀՀ պետական բյուջեից անհրա­ժեշտ ծախսերի հատկացման հնա­րավորու­թյան հարցը կքննարկվի յուրաքանչուր տարվա բյուջետային գործընթացի շրջանակում:  Օրենսդրությամբ չարգելված այլ միջոցների հաշվին: | |
| **3.** | Տարեցներին մա­տուցվող ծառայու­թյուն­ների տեսա­կանին ու որակը բարելավելու նպատակով իրավական հիմքի ապահովում | Տարեցների խնամքի հաստատություններում (անկախ կազմա­կեր­պական-իրավական ձևից) մատուցվող ծառայությունների կանոնակարգում, խնամքի գործող չափորոշիչների վերանայում (գործող օրենսդրական ակ­տերի, խնամքի չափորոշիչների վերա­նայում, նոր ընթացա­կարգերի, մեթոդական ցուցումների ընդունում և այլն) | ՀՀ կառավարության որոշում, ՀՀ աշխա­տանքի և սոցիալական հարցերի նախարարի հրաման | | ՀՀ աշխատանքի և սոցիալական հարցերի նախարարություն | | 2018թ. | | | Ֆինանսավորում չի պահանջվում | |
| **4.** | Տարեցներին մա­տուցվող տնային խնամքի սոցիալ-առողջապահական համալիր ծառայու­թյունների ներդրում | ՀՀ Շիրակի և Լոռու մարզերում կներդրվի տարեցների տնային խնամքի սոցիալ-առողջապահական ծառայությունների ինտեգրված մոդել | ՀՀ Շիրակի և Լոռու մարզերում տնային խնամքի համալիր ծառայություններից կօգտվի շուրջ 200 տարեց | | ՀՀ աշխատանքի և սոցիալական հարցերի նախարարություն, համայնքապետա-րաններ (համաձայնու-  թյամբ), հասարակական կազմակերպու-թյուններ (համաձայնու-  թյամբ) | | 2018թ. | | | Համայնքային բյուջե և օրենսդրությամբ չարգելված այլ միջոցներ | |
| **5.** | Տարեցների կոմունալ-կենցաղային պայ­ման­ների բարե­լավման ուղղությամբ միջոցառումների իրականացում՝ ըստ նրանց գնահատված կարիքների | Մարզպետարանների և համայնքապետարան ների կողմից կգնա­հատ­վեն տարեցների կոմունալ-կենցաղային պայմանները և դրան համապատասխան կտրամադրվի աջակ­ցություն, մասնավո­րապես` բնակարան­ների, կենցաղային տեխնիկայի, սանհան­գույցների վերանորո­­գում, ջեռուցման հետ կապված խնդիրների լուծմանն աջակցություն և այլն) | ՀՀ մարզպետարան­ների և համայնքապետա­րանների կողմից յուրաքանչյուր մարզի առնվազն 5 համայնքում բնակվող շուրջ 100 տարեց կստանա համապատասխան աջակցություն | | ՀՀ մարզպե-  տարաններ, համայնքապետա-րաններ (համաձայնությամբ) | | 2017-2021թթ. | | | ՀՀ պետական բյուջեից անհրաժեշտ ծախսերի հատկացման հնարավորության հարցը քննարկել յուրաքանչյուր տարվա բյուջետային գործընթացի շրջանակում: | |
| **6.** | Միջհամայնքային տրանսպորտային սպասարկման բարելավում | Միջհամայնքային երթու­ղիների ավելաց­ման շնորհիվ տարեցների համար կապահովվի առողջապահական և սոցիալական ծառա­յությունների հասանելիությունն ու մատչելիությունը | Յուրաքանչյուր մարզում միջհամայնքային առնվազն երեք նոր երթուղու ստեղծում կամ առկա երթուղիների համալրում նոր տրանսպորտային միջոցներով: | | ՀՀ տրանսպորտի, կապի և տեղեկատվական տեխնոլոգիաների նախարարություն,  ՏԻՄ-եր (համաձայնությամբ) | | 2017-2021թթ. | | | ՀՀ պետական բյուջեից անհրաժեշտ ծախսերի հատկացման հնարավորության հարցը քննարկել յուրաքանչյուր տարվա բյուջետային գործընթացի շրջանակում: | |
| **7.** | Տարեցների շուրջօրյա խնամքի, տնային պայմաններում խնամքի, ինչպես նաև ցերեկային կենտրոններում վճարովի և համա­վճարի սկզբունքով ծառայությունների տրամադրման մեխանիզմների սահմանում | ՀՀ կառավարության 2016 թվականի հոկ­տեմբերի 27-ի N 1112-Ն որոշման կիրարկման նպատակով իրավա­կան հիմքերի ստեղ­ծում, մեխանիզմների և ընթացակարգերի սահմանում | ՀՀ աշխատանքի և սոցիալական հարցերի նախարարի հրաման | | ՀՀ աշխատանքի և սոցիալական հարցերի նախարարություն, հասարակա կան կազմակերպու-թյուն­ներ (համաձայնությամբ) | | 2018թ. | | | Ֆինանսավորում չի պահանջվում | |
| **8.** | Երկարատև խնամքի կարիք ունեցող ըն­տանիքի տարեց անդամ խնամող (ավելի քան 6 ամիս) ընտանիքի անդամին սոցիալական աջակ­ցության տրամա­դրման իրավական հիմքերի ու մեխա­նիզմների ստեղծում | Տարեց անդամ խնամող ընտանիքներին սոցիա­լական աջակցություն ցուցաբերելու հետ կապված հարաբերու­թյունների կանոնա­կարգում | ՀՀ կառավարության որոշում | | ՀՀ աշխատանքի և սոցիալական հարցերի նախարարություն,  ՀՀ առողջապա- հության նախա- րարություն,  ՀՀ տարածքային կառավարման և զարգացման նախարարություն | | 2019թ. | | | Ֆինանսավորում չի պահանջվում | |
| **9.** | Երկարատև խնամքի կարիք ունեցող ընտանիքի տարեց անդամ խնամող (ավելի քան 6 ամիս) ընտանիքի անդամին սոցիալական աջակցության տրամադրում | ՀՀ կառավարության սահմանած կարգով սոցիալական աջակցություն կտրամադրվի երկարատև խնամքի կարիք ունեցող ընտանիքի տարեց անդամ խնամող ընտանիքներին | Կգնահատվեն և կհաշ­վառվեն ընտանիքները, կստանան համապա­տասխան աջակցություն ՀՀ կառավարության որոշմամբ սահմանված կարգով | | ՀՀ աշխատանքի և սոցիալական հարցերի նախարարություն | | 2020թ. | | | ՀՀ պետական բյուջեից անհրաժեշտ ծախսերի հատկացման հնարավորության հարցը քննարկել յուրաքանչյուր տարվա բյուջետային գործընթացի շրջանակում: | |
| **10.** | Խնամքի կարիք ունեցող տարեցների հայտնաբերման և հաշվառման միաս­նական մեխանիզմ­ների մշակում և ՀՀ-ում գործող պետա­կան և հասարակա­կան կազմակերպու­թյունների կողմից տարեցներին մա­տուցվող ծառայու­թյուն­ների քարտե­զագրում | Կհստակեցվի և կկանո­նակարգվի խնամքի կարիք ունեցող տարեց­ների հայտնաբերման և հաշվառման գործըն­թացը, ինչպես նաև կքարտեզագրվեն նրանց մատուցվող ծառայությունները:  Ստացված տեղեկատ­վու­թյունը հասանելի կլինի շահագրգիռ բոլոր պետական և հասարա­կական կազմակերպու­թյուն ների համար | ՀՀ աշխատանքի և սո­ցիալական հարցերի նախարարի հրաման  Ստացված տեղեկա­տվու­թյան վերլուծության արդյունքում կներկա­յացվեն առաջարկություն ներ պահանջարկ ունե­ցող, սակայն տարեց­ներին չմատուցվող ծառայությունների տրամադրման վերաբերյալ | | ՀՀ աշխատանքի և սոցիալական հարցերի նախարարություն,  ՀՀ մարզպետա- րաններ,  համայնքապե- տարաններ (համաձայնությամբ)  հասարակական կազմակերպությու-ններ (համաձայնությամբ) | | 2018թ. | | | Օրենսդրությամբ չարգելված այլ միջոցներ | |
| **11.** | Տարեց և կամ հաշ­մանդամություն ունե­ցող անձանց խնամքի ծառայու­թյուններ տրա­մադրող հասարակ­ական կազմակերպություն-ների հետ սոցիալա-կան համագործակ-ցության մեխանիզմ-ների կիրառում | Հասարակական կազ­մակերպությունների հետ կկնքվեն սուբ­սիդիայի պայմանա­գրեր կամ մրցութային կարգով ծառայություն­ների գնման պայմանագրեր՝ համաձայն գնումների մասին ՀՀ գործող օրենսդրության | Տարեցներին մատուց­վող խնամքի ծառայու­թյունների պատվիրակում առնվազն չորս հասարակական կազմակերպության՝ մրցակցային սկզբունքով | | ՀՀ աշխատանքի և սոցիալական հարցերի նախարարություն | | 2018թ. | | | Ֆինանսավորում չի պահանջվում | |
| **12.** | Տարեցների խնամքը խնամատար ընտանիքներում իրականացնելու պահանջարկի ու հնարավորության ուսումնասիրություն | Կիրականացվի տարեց­ների և ընտանիքների ընտրանքային հետա­զո­տություն՝ որպես խնամքի այլընտրան­քային մոդել՝ խնամա­տար ընտանիքներում տարեցներին խնամելու առկա պահանջարկը ուսումնասիրելու և կարիքները գնահատելու համար | Հետազոտության ար­դյունքների վերաբերյալ կներկայացվեն համա­պատասխան հաշվետվություն և առաջարկություն՝ խնամատար ընտանիքներում տարեցների խնամքը կազմակերպելու մեխանիզմների վերաբերյալ | | ՀՀ աշխատանքի և սոցիալական հարցերի նախարարություն (Աշխատանքի և սոցիալական հետազոտություն-ների ազգային ինստիտուտ) | | 2018թ | | | ՀՀ պետական բյուջեից անհրաժեշտ ծախսերի հատկացման հնարավորության հարցը քննարկել յուրաքանչյուր տարվա բյուջետային գործընթացի շրջանակում: | |
| **13.** | Տարեցների խնամքը խնամատար ընտանիքներում կազմակերպելու համար համապա­տասխան իրավական հիմքերի ստեղծում, փորձնական ծրագրի մշակում և իրականացում | Փորձնական ծրագրի իրականացման համար Երևան քաղաքում ընտրված առնվազն 10 ընտանիքում կկազմակերպվի 10 տարեցի խնամքը | ՀՀ կառավարության որոշում | | ՀՀ աշխատանքի և սոցիալական հարցերի նախարարություն | | 2019թ. | | | ՀՀ պետական բյուջեից անհրաժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում | |
|  | *Տարեցների**առողջության և ակտիվ ապրելակերպի ապահովում՝ տարեց հասակում առողջության, տնտեսական անկախության և արժանապատվության պահպանում* | | | | | | | | | | |
| **14.** | Տարեցների՝ իրենց իրավունքների մասին իրազեկվա­ծության մակարդակի բարձրացում, այդ թվում՝ տարիքային առանձնահատկու-թյուններով պայմա­նա­վորված՝ բժշկա­կան օգնության և խնամքի վերաբերյալ հանրային իրազեկում | Տարեցների իրազեկվա­ծության մակարդակի բարձրացման նպատակով տեղե­կատվական թերթիկ­ների, բուկլետների, տպագրություն, հեռուս­տառադիոհաղորդում-ների կազմակերպում և այլն: | Յուրաքանչյուր տարի՝ իրազեկման առնվազն 5 միջոցառման իրականացում | ՀՀ աշխատանքի և սոցիալական հարցերի նախարարություն, ՀՀ առողջապահության նախարարություն, ԶԼՄ-ներ, հասարակա- կան կազմակերպություններ (համաձայնությամբ) | | | 2017-2021թթ. | | ՀՀ պետական բյուջեից անհրաժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում: | | |
| **15.** | 55 և ավելի տարի­քային խմբերում միզասեռական հա­մախտանիշի, օստիո­պարոզի և վեր­արտա­դրողական օրգան­ների քաղց­կեղի, այդ թվում՝ կրծքագեղձի վաղ ախտորոշման, սկրի­նին­գային ծրա­գրերի իրակա­նացում և հայտնա­բերված ախտաբա­նություն­ների անվճար բուժ­ման կազմակերպում | Բնակչության հիվանդացության բեռի և մահացության ցուցանիշի իջեցում, կյանքի որակի բարելավում և կյանքի տևողության բարձրացում |  | ՀՀ առողջապահության նախարարություն | | | 2018-2021թթ. | | ՀՀ պետական բյուջեից անհրա­ժեշտ ծախսերի հատկացման հնարավորութ յան հարցը կքննարկվի յուրաքանչուր տարվա բյուջետային գործընթացի շրջանակում: Օրենսդրությամբ չարգելված այլ աղբյուրներ: | | |
| **16.** | Հոգեկան առողջու­թյան խնդիրներ ունեցող տարեցների համար շուրջօրյա խնամքի մասնագի­տացված տների ստեղծում | Հանրապետության երկու քաղաքում կստեղծվեն շուրջօրյա խնամքի մասնա­գիտացված երկու տուն՝ ծերունական փսիխոզով, թուլամտությամբ (Այլցհեյմերի հիվանդություն) տառապող տարեցների համար | Խնամքի մասնագիտացված տները նախատեսվում է ստեղծել Երևանում՝ 30 տեղանոց, և Վանաձորում՝ 20 տեղանոց | ՀՀ աշխատանքի և սոցիալական հարցերի նախարարություն,  ՀՀ առողջապահության նախարարություն, հասարակական կազմակերպություններ (համաձայնությամբ) | | | 2021թ. | | ՀՀ պետական բյուջեից անհրաժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում:  Օրենսդրությամբ չարգելված այլ միջոցներ: | | |
|  | *Տարեց մարդկանց համայնքային կյանքին և որոշումների կայացմանը մասնակցության և սոցիալական ներառման ապահովում* | | | | | | | | | | |
| **17.** | Լրացուցիչ և շարու­նակական կրթության տեղեկատվական էլեկտրոնային շտե­մարանի ստեղծում և այդ շտեմարանում տարեցների լրա­ցուցիչ և շարունակական կրթության մասին տվյալների ընդգրկումը | Տարեցների լրացուցիչ և շարունակական կրթու­թյանը վերաբերող ցուցանիշները կներառվեն լրացուցիչ և շարունակական կրթության տեղեկա­տվական էլեկտրոնային շտեմարանում | Տեղեկատվական համակարգը հա­սանելի կլինի շահա­գրգիռ պետական և հա­սարակական կազ­մակերպություն-ների համար | ՀՀ կրթություն և գիտության նախարարություն | | | 2017-2021թթ. | | Օրենսդրությամբ չարգելված այլ աղբյուրներ | | |
| **18.** | Տարեցների համար մշակութային կյանքին մասնակ­ցության ապահովում | Կենսաթոշակառուներին՝ մշակութային ծառայություններից օգտվելու առավել մատչելի պայմանների ապահովում, համայնքներում գործող մշակույթի տներում տարեցների համար նախատեսված խաղա­սենյակների վերանո­րոգում և կոմունալ պայմանների բարե­լավում (ըստ անհրա­ժեշ­տության), հա­մայնք­ների բակերում տարեցների համար զրուցա­րան­ների տեղադրում, հա­մայնք­ներում տարեց­ների շփման, հաղոր­դակց­ման, ժամանցի կազմա­կերպման համար համապա­տաս­խան պայմանների ստեղծում | ՀՀ կառավա­րության որոշում:  Մարզային և համայնքային ծրագրերի հաստատում | ՀՀ մշակույթի նախարարություն, ՀՀ տարածքային կառավարման և զարգացման նախարարություն, ՏԻՄ-եր (համաձայնությամբ) | | | 2018թ. | | ՀՀ պետական բյուջեից անհրաժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում: Օրենսդրությամբ չարգելված այլ միջոցներ: | | |
| **19.** | Տարեցների շրջանում ստեղծագործական գոր­­ծունեության խրա­խուսում և խթանում | Խրախուսվում է տա­րեց­ների ակտիվ կենսա­կերպը, ստեղծա­գործական մղումները, ապահովվում ինքնա­իրացման ու ինքնա­բավության մակար­դակի բարձրացումը:  Պրոֆեսիոնալ և սիրո­ղական (ինքնուս) ստեղծագործող տարեցների աշխա­տանք­ների ցուցադրու­թյուն՝ նրանց մասնակ­ցությամբ ցուցահանդես ների, ֆիլմերի, թատե- րահամերգային միջոցա­ռումների կազմակերպում: | ՀՀ մարզերում և Երևանում գործող թատերահամերգա- յին կազմակերպու-թյունները, թանգա­րանները և գրա­դարանները կիրա­կանացնեն տարեց­ների շրջանում ստեղծագործական գործունեության խրախուսմանն ու խթանմանն ուղղված միջոցա­ռումներ: Յուրաքանչյուր տարի նախա­տես­վում է առնվազն 5 միջոցառում: | ՀՀ մշակույթի նախարարություն,  ՀՀ մարզպետարաններ,  Հասարակական կազմակերպություններ (համաձայնությամբ) | | | 2017-2021թթ | | ՀՀ պետական բյուջեից անհրաժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում | | |
| **20.** | Տարեցների ներուժի օգտագործում՝ ժողովրդական արհեստների փոխանցում երիտասարդ սերնդին | ՀՀ մարզերում տարեց­ների ստեղծագործ ներուժի օգտագործման միջոցով տարբեր խմբակ­ների ստեղծում` մշակույթի տներում կամ դպրոցներում, որտեղ աշակերտներին կամ երիտասարդներին իրենց արվեստն ու արհեստը կուսուցանեն ժողովրդական վարպետ­ները | Արագածոտնի, Վայոց ձորի և Շիրակի մարզերում կստեղծվեն առնվազն 3-ական խմբակ` յուրաքանչ­յուրում 5-ական սովորող | ՀՀ մարզպետարաններ, ՀՀ մշակույթի նախարարություն,  հասարակական կազմակերպություններ (համաձայնությամբ) | | | 2017-2021թթ. | | ՀՀ պետական բյուջեից անհրաժեշտ ծախսերի հատկացման հնարավորության հարցը քննարկել յուրաքանչյուր տարվա բյուջետային գործընթացի շրջանակում: | | |
| **21.** | Ավագ սերնդի վաս­տակի գնահատում, միջսերնդային կա­պերի ամրա­պնդում, համայնքային կյան­քին տարեց մարդ­կանց մասնակցու­թյան ապահովում | Կանցկացվեն մեծար­ման երեկոներ՝ նվիր­ված պատերազմի վետե­րան­ներին, վաստա­կաշատ տարեց մարդկանց, որոնցում կներգրավվեն նաև սովորողներ: Տարեցները կմասնակ­ցեն համայն­քային կյանքին վերաբերող որոշումների կայացմանը | Յուրաքանչյուր տարի կիրա­կա­նացվի վաստակա­շատ տարեցների մեծարման առնվազն 5 միջոցառում:  ՀՀ համայնքներում կստեղծվեն ավագա­նիներին կից ավա­գների խորհուրդներ, յուրաքանչյուր հա­մայնքում 3-5 վաս­տա­կաշատ ու փոր­ձառու տարեցի մասնակցությամբ (գործընթացն ամբողջությամբ կիրականացվի 5 տարվա ընթացքում) | ՀՀ մարզպետարաններ, համայնքապետարան-ներ (համաձայնությամբ) | | | 2017-2021թթ | | ֆինանսավորում չի պահանջվում | | |
| **22.** | Համայնքներում տարեցների սոցիա­լական և տնտեսա­կան ակտիվության բարձրացման նպա­տակով ակտիվ կենսակերպ վարող տարեցների մասնակցությամբ համայնքային խմբերի ստեղծում և աջակցում | ՀՀ Շիրակի և Լոռու մարզերում ակտիվ տարեցներից կձևավոր­վեն համայնքային խմբեր | ՀՀ Շիրակի և Լոռու մարզերում կստեղծ­վի 20 համայնքային խումբ՝ կազմված ակտիվ տարեցնե րից, որոնք կամա­վորական հիմունք­ներով աջակցու­թյուն կցուցաբերեն իրենց հասակա­կից­ներին՝ համա­պա­տասխան մաս­նա­գետների օգնությամբ | Համայնքապետարան-ներ (համաձայնությամբ), հասարակական կազմակերպություններ (համաձայնությամբ) | | | 2019թ. | | Համայնքային բյուջեներ և օրենսդրությամբ չարգելված այլ միջոցներ | | |
|  | Տարեցներին խնամքի ծառայություններ տրամադրող մասնագետների պատրաստում և վերապատրաստում | | | | | | | | | | |
| **23.** | Տարեցներին խնամքի և սոցիալական սպասարկման ծառայություններ մատուցող մասնագետների համար վերապատ­րաստման ծրագրերի մշակում և իրականացում | Մասնագետների որակավորման բարձրացում, մասնագիտական կարողությունների զարգացում | Յուրաքանչյուր տարի կվերապատ­րաստվի տարեց­ների հետ աշխատող առնվազն 100 մասնագետ | ՀՀ աշխատանքի և սոցիալական հարցերի նախարարություն | | | 2017-2021թթ | | ՀՀ պետական բյուջեից անհրա­ժեշտ ծախսերի հատկացման հնարավորության հարցը կքննարկվի յուրաքանչուր տարվա բյուջետային գործընթացի շրջանակում | | |
|  | Տարեցների համար առավել երկար աշխատանքային կյանքի ապահովման բավարար հիմքերի ստեղծում | | | | | | | | | | |
| **24.** | Տարեց անձանց՝ աշխատանքային կյանքում առավել երկար մնալու իրավական հիմքերի և կարգավորումների ապահովում | Առավել երկար աշխա­տանքային կյանքում մնալու շնորհիվ կապա­հովվի տարեցների նյութական անկախու­թյունն ու կբարելավվի կենսապայմանները, ինչպես նաև հնարա­վորություն կընձեռ­վի նրանց իրենց փորձը փոխանցելու ու մասնա­գիտական հմտություն­ները սովորեցնելու երիտասարդներին | ՀՀ աշխատան­քային օրենսդրու­թյան մեջ կկատար­վեն համապատաս­խան փոփոխու­թյուն­ներ | ՀՀ աշխատանքի և սոցիալական հարցերի նախարարութ յուն | | | | 2020թթ | ֆինանսավորում չի պահանջվում | | |